ประกาศคณะกรรมการกำกับและส่งเสริมการประกอบธุรกิจประกันภัยประกาศคณะกรรมการกำกับและส่งเสริมการประกอบธุรกิจประกันภัยเรื่องหลักเกณฑ์ในการเรียกเงินค่าเสียหายเบื้องต้นคืน การงดและลดเงินเพิ่มของกองทุนทดแทนผู้ประสบภัยพ.ศ. ๒๕๖๐ อาศัยอำนาจตามความในมาตรา๒๖ วรรคสอง แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๔) พ.ศ.๒๕๕๐ และมาตรา ๓ (๓)แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ. ๒๕๕๐ประกอบกับมติที่ประชุมคณะกรรมการกำกับและส่งเสริมการประกอบธุรกิจประกันภัย ครั้งที่๕/๒๕๖๐ เมื่อวันที่ ๒๖ พฤษภาคม พ.ศ. ๒๕๖๐คณะกรรมการกำกับและส่งเสริมการประกอบธุรกิจประกันภัย ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับและส่งเสริมการประกอบธุรกิจประกันภัย เรื่องหลักเกณฑ์ในการเรียกเงินค่าเสียหายเบื้องต้นคืน การงดและลดเงินเพิ่มของกองทุนทดแทนผู้ประสบภัย พ.ศ. ๒๕๖๐ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้เลขาธิการ หมายความว่าเลขาธิการคณะกรรมการกำกับและส่งเสริมการประกอบธุรกิจประกันภัยผู้ต้องชดใช้เงิน หมายความว่าเจ้าของรถหรือบริษัทผู้รับประกันภัยรถซึ่งอยู่ใต้บังคับของคำสั่งทางปกครองให้ชำระเงินคืนกองทุนตามกฎหมายว่าด้วยการคุ้มครองผู้ประสบภัยจากรถคำสั่ง หมายความว่าคำสั่งทางปกครองตามกฎหมายว่าด้วยวิธีปฏิบัติราชการทางปกครองข้อ๔ ให้เลขาธิการรักษาการให้เป็นไปตามประกาศนี้ข้อ ๕เมื่อนายทะเบียนได้จ่ายค่าเสียหายเบื้องต้นให้แก่ผู้ประสบภัย ให้นายทะเบียนมีคำสั่งเรียกเงินตามจำนวนที่ได้จ่ายไปคืนจากเจ้าของรถหรือบริษัทแล้วแต่กรณีพร้อมเงินเพิ่มในอัตราร้อยละยี่สิบของจำนวนค่าเสียหายเบื้องต้นที่จ่ายจากกองทุน ส่งเข้าสมทบกองทุนและดำเนินการอื่น ๆ ให้เป็นไปตามระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยการใช้มาตรการบังคับทางปกครองหรือตามกฎหมายและกฎระเบียบที่เกี่ยวเนื่องกับมาตรการบังคับทางปกครองข้อ๖ เมื่อผู้ต้องชดใช้เงินได้แสดงหลักฐานเป็นที่แน่ชัดในกรณีอย่างหนึ่งอย่างใดดังต่อไปนี้ให้งดเงินเพิ่มตามข้อ ๕ ได้(๑)กรณีเจ้าของรถที่กรมธรรม์ประกันภัยหมดอายุแต่ยังไม่เกินสามสิบวันโดยเจ้าของรถไม่มีเจตนาหลีกเลี่ยงการทำประกันภัย เช่นกรณีรถที่ติดสัญญาเช่าซื้อและเจ้าของรถได้มีการชำระค่าเบี้ยประกันภัยพร้อมกับการเสียภาษีรถให้กับผู้ให้เช่าซื้อไว้ก่อนสิ้นสุดสัญญาประกันภัยแล้ว เป็นต้น หรือกรณีมีเหตุสุดวิสัยที่ไม่สามารถจัดทำประกันภัยได้เช่น กรณีอุทกภัยใหญ่เมื่อปี ๒๕๕๔ที่บริษัทในท้องถิ่นต้องปิดดำเนินการชั่วคราวเพราะเหตุอุทกภัยดังกล่าว เป็นต้น(๒)กรณีความเสียหายเกิดแก่ผู้ประสบภัยเพราะเหตุตามมาตรา ๒๓ (๔)และเจ้าของรถไม่ทราบถึงเหตุนั้นโดยสุจริต(๓) กรณีผู้ต้องชดใช้เงินเป็นผู้มีรายได้น้อยและได้ลงทะเบียนกับหน่วยงานของรัฐแล้วข้อ๗ในกรณีผู้ต้องชดใช้เงินที่เป็นเจ้าของรถมีความประสงค์ขอผ่อนชำระหนี้ค่าเสียหายเบื้องต้นเนื่องจากไม่มีความสามารถชำระหนี้ครบถ้วนทั้งหมดในคราวเดียวได้ให้ยื่นแสดงความจำนงเป็นหนังสือต่อนายทะเบียนหลักเกณฑ์วิธีการ และเงื่อนไข ในการขอผ่อนชำระหนี้ค่าเสียหายเบื้องต้นให้เป็นไปตามระเบียบสำนักงานคณะกรรมการกำกับและส่งเสริมการประกอบธุรกิจประกันภัยที่เลขาธิการกำหนดในกรณีที่ผู้ต้องชดใช้เงินที่เป็นเจ้าของรถดำเนินการผ่อนชำระหนี้ค่าเสียหายเบื้องต้นไม่เป็นไปตามที่กำหนดไว้ในวรรคสองให้ดำเนินการตามระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยการใช้มาตรการบังคับทางปกครองโดยการยึดหรืออายัดและขายทอดตลาดทรัพย์สินตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ข้อ๘เมื่อนายทะเบียนได้ดำเนินการเรียกเงินค่าเสียหายเบื้องต้นคืนพร้อมเงินเพิ่มในอัตราร้อยละยี่สิบของเงินดังกล่าวจากผู้ต้องชดใช้เงินจนถึงที่สุดแล้วให้เสนอขอยุติการดำเนินการจากเลขาธิการกรณีใดกรณีหนึ่งดังต่อไปนี้ให้ถือว่าดำเนินการเรียกเงินคืนจนถึงที่สุดแล้ว(๑)กองทุนได้รับเงินตามจำนวนที่ได้จ่ายไปคืน พร้อมเงินเพิ่มครบถ้วน(๒)กรณีไม่สามารถติดตามตัวบุคคลที่ต้องรับผิดตามกฎหมายได้หรือกรณีได้รับอนุมัติให้จำหน่ายลูกหนี้ออกจากบัญชีเป็นหนี้สูญตามระเบียบคณะกรรมการกำกับและส่งเสริมการประกอบธุรกิจประกันภัยว่าด้วยการเบิกจ่าย การเก็บรักษา การจัดการกองทุนและค่าใช้จ่ายในการดำเนินงานของกองทุนทดแทนผู้ประสบภัยประกาศ ณ วันที่ ๒๓สิงหาคม พ.ศ. ๒๕๖๐สมชัย สัจจพงษ์ปลัดกระทรวงการคลังประธานกรรมการคณะกรรมการกำกับและส่งเสริมการประกอบธุรกิจประกันภัยพิมพ์มาดา/ภวรรณตรี/จัดทำ๘ พฤศจิกายน๒๕๖๐วิชพงษ์/ตรวจ๒๐ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๐ ง/หน้า ๒๔/๒๔ ตุลาคม ๒๕๖๐